ระเบียบกรุงเทพมหานครระเบียบกรุงเทพมหานครว่าด้วยเงินนอกงบประมาณพ.ศ. ๒๕๕๕ โดยที่เป็นการสมควรให้มีระเบียบกรุงเทพมหานครว่าด้วยเงินนอกงบประมาณอาศัยอำนาจตามความในมาตรา ๔๙แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ ประกอบกับข้อ ๒๐และข้อ ๒๑ แห่งข้อบัญญัติกรุงเทพมหานคร เรื่อง วิธีการงบประมาณ พ.ศ. ๒๕๒๙ซึ่งแก้ไขเพิ่มเติมโดยข้อบัญญัติกรุงเทพมหานคร เรื่อง วิธีการงบประมาณ (ฉบับที่ ๔)พ.ศ. ๒๕๕๕ ผู้ว่าราชการกรุงเทพมหานคร จึงกำหนดระเบียบขึ้นไว้ ดังต่อไปนี้ข้อ ๑ ระเบียบนี้เรียกว่า ระเบียบกรุงเทพมหานคร ว่าด้วยเงินนอกงบประมาณ พ.ศ. ๒๕๕๕ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาระเบียบข้อบังคับ คำสั่งหรือประกาศอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้เงินนอกงบประมาณ หมายความว่าเงินรายรับที่มิได้กำหนดไว้ในข้อบัญญัติงบประมาณรายจ่ายประจำปีหรือข้อบัญญัติงบประมาณรายจ่ายเพิ่มเติมของกรุงเทพมหานครรวมถึงเงินรายรับที่มีกฎหมาย ข้อบัญญัติ ระเบียบ ข้อบังคับหรือคำสั่งอื่นใดกำหนดให้ไม่ต้องนำส่งเป็นเงินรายรับของกรุงเทพมหานครหน่วยงาน หมายความว่าหน่วยงานตามกฎหมายว่าด้วยระเบียบบริหารราชการกรุงเทพมหานครและส่วนราชการตามประกาศกรุงเทพมหานครเรื่องการแบ่งส่วนราชการภายในหน่วยงานและการกำหนดอำนาจหน้าที่ของส่วนราชการของกรุงเทพมหานครที่ไม่ต่ำกว่าระดับกองหัวหน้าหน่วยงาน หมายความว่าหัวหน้าหน่วยงานตำแหน่งปลัดกรุงเทพมหานคร ผู้อำนวยการสำนักหัวหน้าสำนักงานคณะกรรมการข้าราชการกรุงเทพมหานครเลขานุการผู้ว่าราชการกรุงเทพมหานคร เลขานุการสภากรุงเทพมหานครผู้อำนวยการโรงพยาบาล ผู้อำนวยการสำนักงาน ผู้อำนวยการกอง เลขานุการสำนักผู้อำนวยการเขต หรือหัวหน้าหน่วยงานที่ดำรงตำแหน่งเทียบได้ไม่ต่ำกว่านี้หน่วยการคลัง หมายความว่าหน่วยงานซึ่งมีหน้าที่เกี่ยวกับการรับเงิน การเบิกจ่ายเงิน การถอนเงินการนำส่งเงิน การฝากเงิน และการเก็บรักษาเงิน ทั้งนี้ ให้รวมถึงฝ่ายการคลัง สำนักงานเลขานุการสำนักฝ่ายการคลัง กองกลาง สำนักปลัดกรุงเทพมหานคร ฝ่ายการคลังสำนักงานเขตฝ่ายบริหารงานทั่วไป สำนักงานเลขานุการผู้ว่าราชการกรุงเทพมหานครฝ่ายบริหารงานทั่วไป สำนักงานเลขานุการสภากรุงเทพมหานคร และฝ่ายการคลังสำนักงานเลขานุการ สำนักงานคณะกรรมการข้าราชการกรุงเทพมหานครด้วยหัวหน้าหน่วยการคลัง หมายความว่าหัวหน้าหน่วยงานซึ่งมีหน้าที่เกี่ยวกับการรับเงิน การเบิกจ่ายเงิน การถอนเงินการนำส่งเงิน การฝากเงิน และการเก็บรักษาเงิน ทั้งนี้ ให้รวมถึงหัวหน้าฝ่ายการคลังสำนักงานเลขานุการสำนัก หัวหน้าฝ่ายการคลัง กองกลาง สำนักปลัดกรุงเทพมหานคร หัวหน้าฝ่ายการคลังสำนักงานเขต หัวหน้าฝ่ายบริหารงานทั่วไปสำนักงานเลขานุการผู้ว่าราชการกรุงเทพมหานคร หัวหน้าฝ่ายบริหารงานทั่วไปสำนักงานเลขานุการสภากรุงเทพมหานคร และหัวหน้าฝ่ายการคลัง สำนักงานเลขานุการสำนักงานคณะกรรมการข้าราชการกรุงเทพมหานครด้วยข้อ ๕ การอนุมัติเปิด -ปิด บัญชี และการปรับปรุงบัญชีเงินนอกงบประมาณในกรณีฝากกองการเงิน สำนักการคลังให้เป็นอำนาจของผู้อำนวยการสำนักการคลังการอนุมัติเปิด - ปิด บัญชีและการปรับปรุงบัญชีนอกงบประมาณในกรณีฝากหน่วยการคลังให้เป็นอำนาจของหัวหน้าหน่วยงานข้อ ๖ การนำเงินนอกงบประมาณฝากกองการเงินสำนักการคลัง ให้นำฝากพร้อมด้วยสมุดใบนำฝากเงินนอกงบประมาณสมุดคู่มือฝากเงินนอกงบประมาณและบันทึกขออนุมัติฝากเงินโดยให้หัวหน้าหน่วยงานผู้ฝากเงินลงลายมือชื่อในใบนำฝากเงินนอกงบประมาณและบันทึกขออนุมัติฝากเงินให้ผู้อำนวยการกองการเงินและเจ้าหน้าที่ผู้ที่ได้รับมอบหมายจากผู้อำนวยการกองการเงินลงลายมือชื่อรับเงินในใบนำฝากเงินนอกงบประมาณและสมุดคู่มือฝากเงินนอกงบประมาณและให้ผู้อำนวยการสำนักการคลังเป็นผู้ลงนามอนุมัติให้ฝากในบันทึกขออนุมัติฝากเงินใบนำฝากเงินนอกงบประมาณและต้นขั้วใบนำฝากเงินนอกงบประมาณข้อ ๗ การนำเงินนอกงบประมาณฝากหน่วยการคลังให้นำฝากพร้อมด้วยสมุดใบนำฝากเงินนอกงบประมาณ สมุดคู่มือฝากเงินนอกงบประมาณและบันทึกขออนุมัติฝากเงินโดยให้ผู้ที่หัวหน้าหน่วยงานแต่งตั้งลงลายมือชื่อในใบนำฝากเงินนอกงบประมาณ และบันทึกขออนุมัติฝากเงินให้หัวหน้าหน่วยการคลังและเจ้าหน้าที่ผู้ที่ได้รับมอบหมายจากหัวหน้าหน่วยการคลังลงลายมือชื่อรับเงินในใบนำฝากเงินนอกงบประมาณและสมุดคู่มือฝากเงินนอกงบประมาณและให้หัวหน้าหน่วยงานเป็นผู้ลงนามอนุมัติให้ฝากในบันทึกขออนุมัติฝากเงินใบนำฝากเงินนอกงบประมาณและต้นขั้วใบนำฝากเงินนอกงบประมาณข้อ ๘ กรณีการนำฝากหรือถอนเงินนอกงบประมาณประเภทที่มีวัตถุประสงค์เกี่ยวกับดอกผลโดยเฉพาะให้หน่วยงานผู้ฝากเงินแจ้งกองการเงิน สำนักการคลังหรือหน่วยการคลัง แล้วแต่กรณี เพื่อนำเงินฝากเข้าหรือถอนออกจากบัญชีเงินฝากธนาคารที่แยกควบคุมต่างหากข้อ ๙ สมุดใบนำฝากเงินนอกงบประมาณและสมุดคู่มือฝากเงินนอกงบประมาณให้เป็นไปตามแบบที่ปลัดกรุงเทพมหานครกำหนดข้อ ๑๐ การถอนเงินฝากนอกงบประมาณให้นำระเบียบกรุงเทพมหานครว่าด้วยการรับเงิน การเบิกจ่ายเงิน การเก็บรักษาเงินการนำส่งเงิน และการตรวจเงิน มาใช้บังคับโดยอนุโลมข้อ ๑๑ บัญชีเงินฝากนอกงบประมาณที่ไม่มียอดเงินคงเหลือและไม่มีรายการเคลื่อนไหวเป็นเวลานานตั้งแต่๒ ปีขึ้นไปหรือมียอดเงินคงเหลือในบัญชีแต่ไม่มีรายการเคลื่อนไหวเป็นเวลานานตั้งแต่ ๕ปีขึ้นไป ให้หน่วยงานเจ้าของเงินนอกงบประมาณขอปิดบัญชีหรือถอนเงินเพื่อนำส่งเป็นรายได้ของกรุงเทพมหานครต่อผู้มีอำนาจตามข้อ ๕ แล้วแต่กรณีข้อ ๑๒ ให้หน่วยงานที่มีเงินนอกงบประมาณฝากกองการเงินสำนักการคลังจัดทำรายงานยอดเงินคงเหลือตามประเภทเงินฝาก ส่งสำนักการคลังจำนวน ๒ชุด ภายในวันที่ ๑๕ ของเดือนถัดไปข้อ ๑๓ ในกรณีที่มีเหตุพิเศษสมควรปฏิบัติเป็นอย่างอื่นหรือที่ไม่มีกำหนดไว้ในระเบียบนี้ ให้เสนอผู้ว่าราชการกรุงเทพมหานครพิจารณาสั่งการเป็นกรณีๆ ไปข้อ ๑๔ ให้ปลัดกรุงเทพมหานครรักษาการตามระเบียบนี้และให้มีอำนาจออกคำสั่งเพื่อปฏิบัติการให้เป็นไปตามระเบียบนี้ประกาศณ วันที่ ๒ พฤษภาคม พ.ศ. ๒๕๕๕หม่อมราชวงศ์สุขุมพันธุ์บริพัตรผู้ว่าราชการกรุงเทพมหานครปริยานุช/ผู้จัดทำ๑๐ พฤษภาคม๒๕๕๕ณัฐพร/ผู้ตรวจ๑๐ พฤษภาคม๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๗๕ ง/หน้า ๑๐/๓ พฤษภาคม ๒๕๕๕